সায়েম হাসান: মানবতা বিরোধী অপরাধে বিচারের মুখোমুখি কারাবন্দী জামায়াতের নায়েবে আমীর মাওলানা দেলাওয়ার হোসেন সাঈদীর  আইনজীবী ব্যারিষ্টার ফকরুল ইসলামের বিরুদ্ধে মানহানী ও রাষ্ট্রদ্রোহীতার অভিযোগে বরিশাল আদালতে মামলা দায়ের করা হয়েছে। রোববার বরিশালের চিফ জুডিশিয়াল ম্যাজিষ্ট্রেট আদালতে এই নালিশী মামলা দায়ের করেন সিনিয়র আইনজীবী ও আওয়ামী লীগ নেতা এ্যাড. সৈয়দ জাহাঙ্গীর হোসেন। চিফ জুডিশিয়াল ম্যাজিষ্ট্রেট মোহাম্মদ আলতাফ হোসাইন মামলার ৫০০/৫০১ ধারা (মানহানী) আমলে নিয়ে বিবাদীর বিরুদ্ধে সমন জারী এবং ১২৩ (ক) ও ১২৪ (ক) ধারার (দেশদ্রোহীতা) অভিযোগ আমলে নেয়ার জন্য অনুমতি চেয়ে স্বরাষ্ট্র মন্ত্রনালয়ে পাঠানোর নির্দেশ দেন। বাংলাদেশের  মুক্তিযুদ্ধ সম্পর্কে ব্যারিষ্টার ফকরুল ইসলামের ঔদ্ধত্যপূর্ন মন্তব্য করায় মুক্তিযুদ্ধের একজন সংগঠক, নব্বই দশকের স্বৈরাচার বিরোধী ছাত্র সংগ্রাম পরিষদের বরিশাল জেলা আহবায়ক এবং দেশের একজন সচেতন নাগরিক হিসেবে ােভের কারনে স্বেচ্ছা প্রনোদিত হয়ে এই নালিশী মামলা দায়ের করেন বলে অভিযোগে উল্লেখ করা হয়। মামলার আরজিতে বিবাদী ব্যারিষ্টার ফকরুল ইসলামকে জ্ঞান পাপী উল্লেখ করে বাদী বলেন, স্বাধীন দেশের নাগরিক হিসেবে সকল সুযোগ-সুবিধা ভোগ করছে বিবাদী। এরপরও মুক্তিযুদ্ধ, লাখো শহীদের আত্মত্যাগ, সংবিধান, সরকার ও প্রচলিত আইনকে অস্বীকার করায়  দন্ডবিধির ১২৩ (ক), ১২৪ (ক) ও ৫০০/৫০১ ধারায় শাস্তিযোগ্য অপরাধ করেছেন বিবাদী। এ কারনে তার বিচার প্রার্থনা করেন বাদী। বিবাদী ব্যারিষ্টার ফকরুল ইসলাম ঢাকার যুদ্ধাপরাধ ট্রাইব্যুনাল ও ট্রাইবুনালের বাইরে গত ২১ সেপ্টেম্বর এই বক্তব্য দেন বলে আরজিতে উল্লেখ করেন। বরিশাল জেলা আইনজীবী সমিতির সভাপতি এ্যাড. ইসমাইল হোসেন নেগাবান মন্টু জানান, এর আগে গত ২৮ সেপ্টেম্বর বরিশাল সিনিয়র জুডিশিয়াল ম্যাজিস্ট্রেট আদালতে এই নালিশী আরজি দায়ের করেন। কিন্তু বিচারক শরীফ মোঃ সানাউল হক বাদী পরে আইনজীবীদের জানান রাষ্ট্রদ্রোহ মামলা করতে  সরকারের অনুমতির প্রয়োজন রয়েছে। এ সময় বাদী পরে আইনজীবীরা সরকারের অনুমতি নেয়ার জন্য নালিশী মামলা প্রত্যাহার করে নেন।